kardosdrur/scandi-wiki huggingface dataset:
Peter Plys og Hafferlaffen

Peter Plys og Hafferlaffen (Originaltitel: Pooh's Heffalump Movie) er en animeret Peter Plys film fra 2005 skabt af Walt Disney Pictures.

Danske stemmer 

 Peter Plys - John Hahn-Petersen
 Grisling - Lars Thiesgaard
 Tigerdyr - Torben Zeller
 Ninka Ninus - Jens Zacho Böye
 Kængubarn - Jarl Thiesgaard
 Kængu - Tammi Øst
 Æsel - Nis Bank-Mikkelsen
 Hafferlaffen - Jonathan Wernel Juel (tale)
 Hafferlaffen - Jamie Morton (sang)
 Mor Hafferlaf - Jette Sievertsen

Eksterne henvisninger 
 
Peter Plys og Hafferlaffen på MovieWeb  (Engelsk)

Fantasyfilm fra USA
Børnefilm fra USA
Disney tegnefilm
Peter Plys-film
Amerikanske film fra 2005
Ny Vor Frue Kirke (Vor Frue)

Ny Vor Frue Kirke ligger i Vor Frue i Roskilde Kommune.

Historie 
Kirkens arkitekt var Professor Hans J. Holm.

Kirkebygningen

Se også 
 Gammel Vor Frue Kirke

Referencer

Eksterne kilder og henvisninger 
 Vor Frue Kirke hos KortTilKirken.dk

Kirker i Roskilde Kommune
Kirker i Roskilde Amt
Kirker i Roskilde Stift
Hans J. Holm
Etableret i 1907
Ozzy Osbourne

John Michael Osbourne (født 3. december 1948 i Aston, Birmingham), bedre kendt som Ozzy Osbourne, er en engelsk musiker, der tidligere var forsanger i heavy metal-bandet Black Sabbath. Han var medstifter af bandet i 1969 og har været med i bandet i 1969-1979. I 1985 og 1993 optrådte han to gange med bandet. Han blev smidt ud på grund af alkohol- og stofmisbrug. Han har gjort solokariere som musiker, og er derudover blevet stjerne i sit eget realityshow, opkaldt efter familien, som også indeholder hans ene datter Kelly, hans søn Jack og konen Sharon. Udover dem har han endnu datter der hedder Aimee Osbourne, men hun ville ikke være en del af stjernelivet.

Opvækst 
Ozzy Osbourne blev født ind i en fattig familie, hvor han havde seks søskende. Hans far havde deltidsarbejde som værktøjsmed og hans mor havde arbejde for et bilfirma. Han havde det svært i skolen og sagde selv, at han var ordblind. I grundskolen fik han øgenavnet Ozzy, og det er siden blevet hans kunstnernavn. Han gik ud af skolen uden at have gennemført den som 15-årig. Efterfølgende havde han mange jobs, blandt andet som VVS-mand. Han kom også ud i kriminalitet og har en gang været i fængsel, fordi han ikke kunne betale en bøde, som han havde fået for at stjæle. Inden han blev kendt som musiker blev han gift med sin skolekæreste og fik tre børn, men da han mødte sin nuværende kone Sharon, gik de fra hinanden. Sharons far blev også Ozzys nye producer.

Priser 
Ozzy har flere gange modtaget hæderspriser:
 1994 – Ozzy vandt en Grammy for nummeret "I Don't Want To Change The World" fra albummet "Live & Loud" for bedste metal præstation.
 2004 – Ozzy fik en NME pris som "Godlike genius"
 2005 – Ozzy blev indsat i UK Music Hall Of Fame, sammen med de andre medlemmer af Black Sabbath.
 2006 – Ozzy blev indsat i Rock And Roll Hall Of Fame, med Tony Iommi, Bill Ward og Geezer Butler fra Black Sabbath.
 2007 – Ozzy blev hædret ved VH1 Rock Honors, sammen med Genesis, Heart og ZZ Top. Desuden fik han en bronze stjerne på Broad Street på Birmingham Walk Of Stars, som han takkede dybt for.
 2008 – Ozzy fik tildelt den prestigefyldte pris "Living Legend". Ligesom blandt andre Alice Cooper, Lemmy, Jimmy Page og Slash.
 2010 – Ozzy vandt "Literary Achivement" for sin bog "I Am Ozzy".

Diskografi

Med Black Sabbath 

 Black Sabbath (1970)
 Paranoid (1970)
 Master of Reality (1971)
 Vol. 4 (1972)
 Sabbath Bloody Sabbath (1973)
 Sabotage (1975)
 Technical Ecstasy (1976)
 Never Say Die! (1978)
 13 (2013)

Solo 
 Blizzard of Ozz (1980)
 Diary of a Madman (1981)
 Bark at the Moon (1983)
 The Ultimate Sin (1986)
 No Rest for the Wicked (1988)
 No More Tears (1991)
 Ozzmosis (1995)
 Down to Earth (2001)
 Under Cover (2005)
 Black Rain (2007)
 Scream (2010)
Ordinary Man (2020)
Patient Number 9 (2022)

Referencer

Eksterne henvisninger 

 
 
 

Hollywood Walk of Fame
Medlemmer af Black Sabbath
Sangere fra England
Heavy metal-sangere
Personer fra Birmingham
Saparmurat Nijasov

Saparmurat Atajevitj Nijasov ( ; født 19. februar 1940, død 21. december 2006) fra 1985 frem til sin død præsident og diktator af Turkmenistan.

Human Rights Watch betegnede Nijasovs styre som et af de mest undertrykkende regimer i verden. Befolkningen behandles med vilkårlig hård hånd. Blandt andet blev en baptistisk familie med 9 børn anholdt uden grund, da de sad og så filmen "Find Nemo".

Uddrag af Nijasovs dekreter 

Nijasov blev berygtet for en række aparte beslutninger og dekreter:

 Opera, ballet og cirkus er ulovligt
 Det er ulovligt at have guldtænder, skæg eller langt hår (gælder vistnok også kvinder)
 Kvindelige nyhedsværter må ikke have hvid make-up på, fordi det skal være lettere at kende forskel på mænd og kvinder på TV
 Ved afslutningen af nyhederne skal oplæserne løfte deres hånd og proklamere, "må min hånd blive skåret af hvis jeg skader mit land, og må min tunge visne hvis jeg bagtaler landet, flaget eller præsidenten"
 Alle TV-kanaler viser konstant en guldfarvet profil af præsidenten i det ene hjørne
 Alle hospitaler udenfor Turkmenistans hovedstad er blevet lukket
 Det er blevet forbudt at have mere end en hund eller kat
 Voldelige computerspil er blevet ulovlige i Turkmenistan
 Det er ulovligt at kritisere præsidenten
 Der er ved at blive bygget et is-palads til 1000 personer. Turkmenistan er et af verdens varmeste lande; temperaturen kan nå op på 50 grader om sommeren. "Vores børn kan lære at stå på ski og skøjter", har han udtalt. Ispaladset kommer til at ligge i en ørken.
 Navnene på dage og måneder er blevet ændret og er nu opkaldt efter ham selv og hans familiemedlemmer. Ordet for "brød" er blevet ændret til hans afdøde mors navn
 Han har proklameret en national fridag til ære for meloner
 Han har defineret grænsen for forskellige aldersgrupper på følgende måde: Man er barn til man fylder 13, "ung" til man er 25 og "yngre" til man er 37. For at kunne kalde sig "gammel" skal man være fyldt 85
 Han har udnævnt sig selv til "Præsident for Livstid"

Død 
Nijasov døde d. 21. december 2006 af en hjertesygdom. Hans død blev vurderet som gavnlig for landet i længden, da hans regime var diktatorisk, men på kort sigt var landet lammet og i chok. Han blev begravet d. 24. december 2006 i sin fødeby, Kiptjak.

Noter 

Turkmenistans præsidenter
Diktatorer
Politikere fra Turkmenistan
Tyrifjorden

Tyrifjorden (138,56 km²) er den femte største sø i Norge og indgår i dele af kommunerne Hole, Lier, Modum og Ringerike, som alle ligger i Viken. Tyrifjorden er fersk på trods af navnet; på norsk kaldes større søer også for fjorde. Den hører til landets mest artsrige søer og er bl.a. kendt for sit fiskeri efter ørred, gedde og ferskvandskrebs.

Fjordarmene 
Foruden selve tyrifjordplateauet, som udgør området mellem Røysetangen i Hole, Østmodum og Vikersund, består fjorden af delene (armene) Holsfjorden i syd, Steinsfjorden i nord (østlig arm) og Nordfjorden i nord (vestlig arm).

I selve tyrifjordplateauet er den største dybde på ca. 286 meter, men i Holsfjorden er dybden målt til hele 330 meter på det dybeste. Grunnest er Steinsfjorden, som har en gennemsnitlig dybde på ca. 18-20 meter og skiller sig ud fra resten af søen gennem en smal passage ved Kroksund, og nordenden af Nordfjorden. Disse dele er også de mest sårbare dele af søen, som har et vandspejl som ligger ca. 63 moh. E16 krydser søen ved Kroksund.

Til- og afløb 
Inderst i Nordfjorden løber elvene Storelven og Sogna ud i Tyrifjorden. De er de største tilløb til fjorden, men langt fra de eneste. Elvene fra Rudsvassdraget og Torevannet (Rudselva) og Sognevannet (Sogna) i Soknedalen løber sammen lige syd for Sokna og løber ud i Tyrifjorden ved Karlsrudtangen naturreservat på Ask i Ringerike. Afløbet fra fjorden sker ved Vikersund, hvor Drammenselven dannes.

Naturbeskyttelse 
Nordre Tyrifjorden-området er et vigtigt område for trækfugle både forår og efterår, specielt for sangsvaner og knopsvaner. Totalt er der registreret 235 fuglearter i området (2006).

Nordre Tyrifjorden vådmarkssystem er et vådområde som i 1996 blev erklæret som ramsarområde. Området omfatter fem naturreservater (Averøya naturreservat, Juveren naturreservat, Karlsrudtangen naturreservat, Lamyra naturreservat og Synneren naturreservat) i Nordfjorden og Steinsfjorden med tilstødende elve og bække.

Tyrifjorden dyrefredningsområde (oprettet 1954) omfatter et område på 5 121 da længst mod sydvest i Tyrifjorden (ved udløbet til Drammenselven ved Vikersund) og øvre del af Drammenselven (i praksis det område som er synonymt med Bergsjøen mellem Vikersund og Geithus).

Ud over de beskyttede områder som nævnes ovenfor findes flere små naturreservater i direkte tilknytning til Tyrifjorden, men disse er i hovedsagen viet beskyttelse af fossiler og geologien i området, som er en del af Oslofeltet.

Massakren på Utøya 
Den 22. juli 2011 blev øen Utøya, som ligger i Tyrifjorden vidne til en massakre, da Anders Behring Breivik skød og dræbte 69 unge.

Søer i Viken
Ramsarområder i Norge
Simik

Simik er et rockband fra Nuuk, Grønland, der blev dannet i 1978. Grundstammen bestod af guitaristen Steffen Lynge, trommeslageren Steen Lynge, sangeren Frederik Lynge samt bassisten Mike Holm. I tiden omkring bandets tilblivelse havde to andre Nuuk-baserede rockbands (Sista og Inuit) inspireret bandets medlemmer. 

Simik var det første teenageband i Grønland; deres debutalbum Tusaavinga solgte særdeles godt. Bandet genforenedes i 2015 til en koncert i Katuaq efter en tiårs pause.

Udgivelser 
 Tusaavinga (1982).  
 Steffen Lynge (guitar/sang), Steen Lynge (trommer), Mike Holm (Bas), Søren Poulsen (sang/synth)   
 Apitta (1984)  
 Frederik Lynge (Sang/guitar), Steffen Lynge (guitar), Steen Lynge (trommer), Enok »Aqqa« Johansen (synth), Mike Holm (bas), Per Berthelsen (gæstesanger).   
 Nutaajusugut (1985) 
 Frederik Lynge (Sang/guitar), Steffen Lynge (guitar), Steen Lynge (trommer), Enok »Aqqa« Johansen (synth), Eigil Petersen  (guitarist), Mike Holm (bas)  
 Gæster: Per Berthelsen (sang/guitar), Pipaluk Møller Lund (clarinet), Lars Frederik Olsen (Saxofon), Tuka Lynge (Percussion/Bas)  
 Simik 1978-1998 (1998) 
 Frederik Lynge (sang), Steffen Lynge (Guitar), Mike Holm (Bas), Steen Lynge (Trommer) 
 Gæster: Georg Olesen (bass), Brian D. Christensen (rytme guitar), Jesper Vognsgaard (saxofon), Jim Milne (harmonika), Siiva Fleischer (sang), Nina Kreutzmann Jørgensen (sang), Nukannguaq Geisler (keyboard)

Forbindelse til andre bands 
Simik, Sista og -inuits medlemmer kendte hinanden indbyrdes, da Frederik Lynge havde spillet med Sista i flere år, ligesom -inuits guitarist Nielsêrak' Egede indimellem supplerede Steffen Lynge på guitar.

Musikgrupper fra Grønland
Musikgrupper fra 1978
Moussa Diallo

Moussa Diallo (født 17. februar 1955 i Paris) er bassist.

Diallo voksede op i Mali, men flyttede i 1973 til Danmark. Han er værdsat som bassist og fik i 2006 Ken Gudman Prisen. Dertil modtog han i 2008 den nationale pris i Go Global World Music Award 2008.
Diallo er fast bassist i Savage Rose.

I 1992 medvirkede han med afrikansk rap på Shu-bi-duas sange "Sexchikane", som blev et stort hit for bandet.

Referencer

Eksterne henvisninger 
 Moussa Diallo – African music – bass player, singer, composer and story teller
Reason why African Music is the Best  - African Best Music Artists 'Diallo'. Archived from original source. Dec 6 2020.
 Moussa Diallo Discography at Discogs

Bassister fra Danmark
Personer fra Paris
The Savage Rose
Modtagere af Ken Gudman Prisen
Sneakers
Bromthymolblåt

Bromthymolblåt, (BTB), er et reagens, der fungerer som pH-indikator. I vandig opløsning har reagenset et omslagspunkt ved pH på 6,0-7,6. Farven af bromthymolblåt i en opløsning er afhængig af opløsningens pH. En sur opløsning der indeholder bromthymolblåt er gul, mens en tilsvarende basisk opløsning er blå.

Bromthymolblåt kan bl.a. anvendes til at bestemme tilstedeværelsen af kulsyre i opløsninger.

Indikator farver 

Aromatiske forbindelser
Pjaltefisk (Phycodurus eques)

Pjaltefisken (Phycodurus eques), også kaldet bladpjaltefisk eller almindelig pjaltefisk, er en fisk beslægtet med søhesten. Det er den eneste art af slægten Phycodurus. Pjaltefisken findes naturligt i vandene ud for det sydlige og vestlige Australien, normalt på lavt, tempereret vand. På engelsk hedder fisken "leafy sea dragon", hvilket hentyder til de lange bladlignende udvækster over hele kroppen. Deres funktion er at camouflere fisken over for fjender. Fiskens fremdrift i vandet foregår med en brystfinne tæt på halsen samt en rygfinne nærmere ved halen. Disse små finner er næsten usynlige og svære at se, når de minutiøst rører sig og derved får fisken til at bevæge sig adstadigt fremad. Indtrykket bliver derved, at der er tale om en plante, der driver.

Pjaltefisken kan blive op til 35 cm og lever af plankton, f.eks. små krebsdyr, samt af fiskeyngel, og den efterstræbes ikke af andre end mennesker. Hunnerne placerer deres æg på et særligt "svampet" hudområde under hannernes hale, hvor de udvikler sig. Når ungerne klækkes bliver de ved bunden i tang og algebevoksningen. Pjaltefisken trues af forurening samt indsamling foretaget af dykkere, der fascineres af deres specielle udseende. Af den grund er arten blevet officielt fredet af den australske regering.

To beslægtede arter er Phyllopteryx taeniolatus (løvpjaltefisk), der er grøn og har græsagtige finner og normalt er noget mindre end pjaltefisken og den nyopdagede art Phyllopteryx dewysea, der blev videnskabeligt beskrevet i 2015. Foruden disse arter hører også Haliichthys taeniophorus fra Australiens nordkyst og Ny Guinea til pjaltefiskene.

Pjaltefisken er det officielle marineemblem for delstaten South Australia.

Kilder 

  Taxonomicon – Phycodurus eques
 Rudie H. Kuiter (2003). Seahorses, Pipefishes and their relatives – A comprehensive guide to Syngnathiformes. TMC Publishing.
 Fishbase: www.fishbase.org

Nålefiskfamilien
Broholmer

En broholmer er en hunderace af typen mastiff. Broholmeren er en meget gammel hunderace, racen er opkaldt efter herregården Broholm i Gudme.

Oprindelse og alder 
Broholmerens aner går tilbage til Frederik d. II.'s og Christian d. IV.'s tid. Det berettes, at kongen under et besøg hos Jakob d. I i England blev begejstret for de store engelske mastiffhunde, som nedstammer fra romertidens Molosser. Kong Jakob sendte nogle eksemplarer til hoffet i Danmark, og ved avl med andre store hunderacer opstod en hund, som man har kaldt Den gamle danske hund.

Udseende, anatomi og fysik 

Det er en stor, rektangulær og kraftigt bygget hund meget lig mastiff med rolige og kraftfulde bevægelser.

Indtrykket domineres af den kraftige forpart: Stort og bredt hoved, svær hals med løst halsskind og et bredt, dybt bryst. Når hunden er i ro, bæres hovedet ludende og halen føres sabelformet hængende. Under bevægelse bæres halen i højde med ryglinjen. Når hunden er opmærksom eller opildnet, bæres hovedet højere og halen løftes til over vandret.

Væremåde 
Hunden er rolig, godmodig, omgængelig og dog vagtsom. Den optræder med stor selvsikkerhed og er en utrolig familievenlig hund.

Eksterne henvisninger 

 Broholmerselskabet
 FCI standard for hunderacen
 Generelt om broholmeren
 Broholmeren på DKK

Referencer 

Hunderacer fra Danmark
Molosser
Marine Le Pen

Marine Le Pen (født Marion Anne Perrine Le Pen den 5. august 1968 i Neuilly-sur-Seine, Hauts-de-Seine) er en fransk politiker og leder af partiet Front National (FN) fra 16. januar 2011. Partiet ændrede i 2018 navn til Rassemblement National (RN).

Liv og politiske karriere 
Hun er den yngste af Jean-Marie Le Pens døtre. Hun var gift med Éric Iorio, medlem af Front National, og de har tre børn. Hun har været advokat i seks år (1992-1998).

Marine Le Pen blev i 1998 valgt første gang til regionalrådet i Nord-Pas-de-Calais. Hun blev medlem af regionalrådet i Île-de-France i 2004. Hun blev genvalgt til regionalrådet i Nord-Pas-de-Calais i 2010 (fra 2010 er hun formand for Front nationals regionale gruppe på 18 medlemmer). I 2004 blev hun medlem af Europa-Parlamentet. I 2009 blev hun medlem af Europa-Parlamentet i valgkreds Nordvest. Hun har været medlem af kommunalrådet i Hénin-Beaumont 2008-2011.

Hun blev valgt til formand for Front National i Tours den 16. januar 2011 med 67,65 % af stemmerne.

Marine Le Pen repræsenterer en nyere og mere midtsøgende fløj i partiet Front National.

Præsidentvalg

Præsidentvalget i 2012 
Hun var kandidat til det franske præsidentvalget i 2012  og fik tredjeflest stemmer (17,9 %) efter François Hollande og Nicolas Sarkozy, som begge gik videre til anden runde af valget.

Præsidentvalget i 2017 
Le Pen begyndte sin anden præsidentkampagne til valget i 2017, som fandt sted i april 2017. Hun blev nummer to i første valgrunde med 21,30 % af stemmerne og mødte Emmanuel Macron fra bevægelsen En Marche! (som fik 24 % af stemmerne i første runde) ved anden valgrunde den 7. maj 2017. Macron blev valgets vinder.

Kilder

Bibliografi

Selvbiografi 
 À contre flots, Jacques Grancher, 2006

Eksterne henvisninger 

 Europa-Parlamentet
 Officielle biografi 

Præsidentkandidater fra Frankrig
Medlemmer af Europa-Parlamentet fra Frankrig
Medlemmer af Frankrigs nationalforsamling
Islamofobi
Gorkij Park

Gorkij Park er en forlystelsespark i Moskva, opkaldt efter den russiske forfatter Maksim Gorkij.

Gorkij-parken blev første gang åbnet i 1928 og er beliggende ved Krymsky Val og Moskva-floden. Parken blev skabt ved at føje haverne fra det gamle Golitsyn hospital og Neskuchny paladset sammen, så de i alt kommer op på omkring 1,2 km².

Parken har legepladser for børn, forskellige forlystelser, et kæmpe pariserhjul og et af testeksemplarerne fra det sovjetiske rumfærgeprogram Buran, hvor børn kan prøve en "rum-oplevelse". Om vinteren er floden tilfrosset, så man kan stå på skøjter rundt om parken.

Den nærmeste station er Park Kultury på Koltsevaja-linjen (linje 5) på Moskvas metro.

Parken nævnes i sangen "Wind of Change" af det tyske rockband Scorpions fra 1990.

Gorky Park er også titlen på en kriminalroman af Martin Cruz Smith fra 1981. Den blev filmatiseret i 1983 med blandt andre Lee Marvin.

Referencer

Eksterne henvisninger 
 Gorkij park info  (engelsk)
 Billede af indgangen til Gorkij park
 Gorkij-parken fotogalleri

Forlystelsesparker i Rusland
Moskva
100 f.Kr.



Født
 12. eller 13. juli – Gajus Julius Cæsar, romersk diktator

Dødsfald 
 Lucius Appulejus Saturninus – romersk demagog og oprører (myrdet)

 
00
Martin Kellerman

Martin Kellerman, (født 24. december 1973 i Växjö, Sverige), er en svensk tegneserietegner. Kellerman flyttede til Stockholm som 13 årig og begyndte at tegne små serier, men det var først da han, i 1998, fik sin selvbiografiske tegneserie Rocky trykt i gratisavisen Metro, at han fik sit gennembrud.

Eksterne kilder/henvisninger 

 Rocky, del 1: The Big Payback af Martin Kellerman, forlaget Politisk Revy 2006. 

Tegnere fra Sverige
Tegneserieforfattere
Svensksprogede forfattere fra Sverige
Personer fra Växjö
Opløsningsmiddel

Et opløsningsmiddel eller solvent er en flydende fase (gas, væske eller plasma) hvori stoffer kan opløses, således at der dannes en homogen blanding. Det opløste stof kan være et fast stof, en væske eller en gas. Det mest almindeligt kendte opløsningsmiddel er vand, som findes i alle levende organismer.

De fleste opløsningsmidler har lave kogepunkter og kan fjernes ved f.eks. destillation. Herved kan et opløst stof genvindes fra en opløsning. Opløsningsmidler skal derfor være kemisk inerte, dvs. at de ikke må reagere med det opløste stof.

Opløsningsmidler kan bruges til at ekstrahere enkelte eller grupper af stoffer eller substanser fra materialer. Et velkendt eksempel er fremstilling af kaffe og te ved at udtrække velsmagende stoffer fra kaffebønner og teblade med varmt vand.

Opløseligheden af en substans er den maksimale mængde af substansen der kan opløses i et givet opløsningsmiddel ved en bestemt temperatur.

Organiske opløsningsmidler 
Organiske opløsningsmidler er opløsningsmidler som består af organiske forbindelser der indeholder kulstofatomer.

Organiske opløsningsmidler anvendes til mange formål i industrien og i husholdningen, herunder opløsning af fedt (olie, voks mm), maling eller plastik. Det er typisk stoffer som ikke kan opløses med andre typer opløsningsmidler. På grund af deres evne til at opløse organisk materiale, er mange opløsningsmidler skadelige for biologiske organismer, herunder mennesker. Ved kontakt eller indtagelse i koncentreret form og tilpas høje doser, kan organiske opløsningsmidler blandt andet opløse fedtvævet i hjernen og nervesystemet. Derfor er det vigtig at omgås organiske opløsningsmidler med forsigtighed og sørge for god udluftning.

Eksempler på udbredte og velkendte organiske opløsningsmidler:
 Alkohol (sprit, ethanol)
 Benzin
 Acetone
 Xylen

Referencer

Eksterne henvisninger 

 Solventers egenskaber
Nedgarn

Nedgarn er net som sættes i vandet for at fange fisk. I sammenligning med et bundgarn og et narreværk er nedgarnet et simpelt redskab. Bundgarn og narreværk har en rad og fangarme, som sluser fiskene ind i rusen, hvorfra de ikke kan svømme ud igen på grund af rusens konstruktion med de særlige tragte, kaldet kalve. Men nedgarn er blot aflange, udstrakte net.

Garnet sættes lodret i vandet som et 'stakit'. De kan sættes fast ved bunden, eller de kan flyde mellem markeringsbøjer. Ofte sættes de i et sæt af tre eller flere garn, som kaldes en lænke. Fisken ser ikke garnet og svømmer ind i det. Dens gæller fungerer som modhager, så fisken hænger i nettet indtil fiskeren røgter det. Nedgarn bruges ofte i ferskvandssøer eller i fjorde, men også i udstrakt grad i fiskeri efter bundfisk på lidt dybere vand i Nordsøen og indre farvande. I ferskvand fanges især gedder, store aborrer og sandarter. Også laksefisk og karper kan forekomme. I saltvand er der et betydeligt garnfiskeri efter fladfisk og torskefisk. Man kan regulere størrelsen på de fisk, man vil fange, med maskestørrelsen i nettet.

Fiskegarn
Greatest Hits

Greatest Hits eller Greatest hits henviser til flere artikler:

Opsamlingsalbum fra flere forskellige musikere
 ABBA
 Aerosmith
 Amy Diamond
 Aqua
 Bruce Springsteen
 Elton John
 Erann DD-album
 KoЯn
 Kylie Minogue
 Laban
 Mariah Carey
 Megadeth
 Nas
 Queen
 Robbie Williams
 Shania Twain
 Weird Al
 The Kinks

Andet
 Greatest Hits Video Collection – en dvd med musikvideoer fra Smashing Pumpkins
 Greatest Hits (Lost) – afsnit af tv-serien Lost
Pietermaritzburg

Pietermaritzburg er hovedstad og den næststørste by i provinisen KwaZulu-Natal i Sydafrika. Den blev grundlagt i 1838. Populært bliver den kaldt Maritzburg, forkortet til PMB, og er hjemsted for University of KwaZulu-Natal.

Byen havde efter en folketælling i 1991 228.549 indbyggere, og den nuværende befolkning anslås til at være mellem 350.000 og 500.000 mennesker.

I byen bliver der blandt andet produceret aluminium, tømmer og diverse mejeriprodukter.

Eksterne henvisninger 

 Pietermartizburgs officielle side
 Pietermaritzburg's turistkontor

Byer i Sydafrika